**ПЛАН УПРАВЉАЊА РИЗИЦИМА**

 **ОД ПОВРЕДЕ ПРИНЦИПА РОДНЕ**

 **РАВНОПРАВНОСТИ**

Народно позориште Narodno kazalište – Népszínház

 Суботица

На основу члана 19. Закона о родној равноправности ( „Сл.гласник РС“ бр.52/21 ) за потребе Народног позоришта - Narodnog kazališta - Népszínház Суботица доноси се следећи акт:

**ПЛАН УПРАВЉАЊА РИЗИЦИМА ОД ПОВРЕДЕ ПРИНЦИПА РОДНЕ**

 **РАВНОПРАВНОСТИ**

**САДРЖАЈ**

Увод

**1.ОПШТИ ДЕО**

1.1. Назив, подаци о седишту и одговорном лицу за координацију током изреде плана

1.2. Росетљива статистика

**2. ОБЛАСТИ И ПРОЦЕСИ КОЈИ СУ РИЗИЧНИ ЗА ПОВРЕДУ ПРИНЦИПА РОДНЕ РАВНОПРАВНОСТИ**

**3. МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ**

3.1. Опште мере

3.2. Посебне мере

 3.2.1. Мере које се одређују у случајевима осетно неуравнотежене заступљености полова

 3.2.2.Подстицајне мере.

**4.ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ МЕРА ИЗ ПЛАНА УПРАВЉАЊА РИЗИЦИМА**

**РЕЗИМЕ**

Прилози:

1.Одлука о именовању лица за спровођење мера из области родне равноправности и Одлука о усвајању Плана

2.Списак државних органа и организација цивилног друштва које се баве унапређењем принципа родне равноправности

**УВОД**

Родна равноправност подразумева једнака права, одговорности и могућности, равномерно учешће и уравнотежену заступљеност жена и мушкараца у свим областима друштвеног живота, једнаке могућности за остваривање права и слобода, коришћење личних знања и способности за лични развој и развој друштва, једнаке могућности и права у приступу робама и услугама, као и остваривање једнаке користи од резултата рада, уз уважавање биолошких, друштвених и културолошки формираних разлика између мушкараца и жена и различитих интереса, потреба и приоритета жена и мушкараца приликом доношења јавних и других политика и одлучивања о правима, обавезама и на закону заснованим одредбама, као и уставним одредбама.

Дискриминација на основу пола, полних карактеристика, односно рода, јесте свако неоправдано разликовање, неједнако поступање, односно пропуштање (искључивање,ограничавање или давање првенства), на отворен или прикривен начин, у односу на лица или групе лица, као и чланове њихових породица или њима блиска лица, засновано на полу, полним карактеристикама, односно роду у: политичкој, образовној, медијској и економској области; области запошљавања, занимања и рада, самозапошљавања, заштите потрошача (робе и услуге); здравственом осигурању и заштити; социјалном осигурању и заштити, у браку и породичним односима; области безбедности; екологији; области културе; спорту и рекреацији; као и у области јавног оглашавања и другим областима друштвеног живота.

Непосредна дискриминација на основу пола, полних карактеристика, односно рода, постоји ако се лице или група лица, због њиховог пола, полних карактеристика, односно рода, у истој или сличној ситуацији, било којим актом, радњом или пропуштањем, стављају или су стављени у неповољнији положај, или би могли бити стављени у неповољнији положај.

Посредна дискриминација на основу пола, полних карактеристика, односно рода, постоји ако, на изглед неутрална одредба, критеријум или пракса, лице или групу лица, ставља или би могла ставити, због њиховог пола, полних карактеристика, односно рода, у неповољан положај у поређењу са другим лицима у истој или сличној ситуацији, осим ако је то објективно оправдано законитим циљем, а средства за постизање тог циља су примерена и нужна.

Дискриминација на основу пола, полних карактеристика, односно рода постоји ако се према лицу или групи лица неоправдано поступа неповољније него што се поступа или би се поступало према другима, искључиво или углавном због тога што су тражили, односно намеравају да траже заштиту од дискриминације на основу пола, односно рода, или због тога што су понудили или намеравају да понуде доказе о дискриминаторском поступању.

Дискриминацијом на основу пола, полних карактеристика, односно рода, сматра се и узнемиравање, понижавајуће поступање, претње и условљавање, сексуално узнемиравање и сексуално уцењивање, родно заснован говор мржње, насиље засновано на полу, полним карактеристикама, односно роду или промени пола, насиље према женама, неједнако поступање на основу трудноће, породиљског одсуства, одсуства ради неге детета, одсуства ради посебне неге детета у својству очинства и материнства (родитељства), усвојења, хранитељства, старатељства и подстицање на дискриминацију као и сваки неповољнији третман који лице има због одбијања или трпљења таквог понашања.

Дискриминација лица по основу два или више личних својстава без обзира на то да ли се утицај поједних личних својстава може разграничити је вишеструка дискриминација или се не може разграничити (интерсексијска дискриминација).

Законом о родној равноправности уређује се појам, значење и мере политике остваривања и унапређења родне равноправности, као и врсте планских аката у области родне равноправности, надзор над применом закона и друга питања од значаја за остваривање и унапређење родне равноправности.

Овим законом се уређују обавезе органа јавне власти, послодаваца и других социјалних партнера да интегришу родну перспективу у области у којој делују.

Чланом 13. Закона о родној равноправности дефинисане су врсте планских аката, међукоје спада и План управљања ризицима од повреде принципа равноправности. План управљања ризицима од повреде принципа родне равноправности предвиђен чл.19. представља гаранцију родне перспективе, уродњавања и уравнотежене заступљености полова у поступањима органа јавне власти, послодаваца, осигуравајућих друштава, политичких странака, синдикалних организација и других организација и удружења.

Правна регулатива на основу које је израђен План управљања ризицима од повреде принципа родне равноправности.

**Међународни акти:**

1.Повеља УН

2.Универзална декларација о људским правима (1948)

3.Европска повеља о људским правима (1950)

4.Међународни пакт о грађанским и политичким правима (1966)

5.Међународни пакт о економским, социјалним и културним правима (1966)

6.Конвенција о правима детета (1989) и протокол уз конвенцију

7.Конвенција о правима особа са инвалидитетом (2006)

8.Конвенција о спречавању свих облика дискриминације жена (CEDAW)

9.Резолуција СБУН-жене, мир и безбедност

10.Резолуција ГСУН 65/69- Жене, разоружање, неширење и контрола оружја

11.Пекиншка декларација и платформа за акцију (1995)

12.Специјална сесија ГСУН: Жене 2000:Родна равноправност, развој и мир за 21.век (2000) – Миленијумска декларација УН A/Res/55/2 (2000)

13.Директива Савета Европе 78/2000 о дискриминацији,

14.Директива 2006/54/ЕЗ о спровођењу принципа једнаких могућности за мушкарце и жене у погледу запошљавања и занимања

15.Агенда 2030- циљеви одрживог развоја A/RES/70/1 (2015)

16.Европска конвенција за заштиту људских права и основних слобода и пратећи протоколи

17.Повеља ЕУ о основним правима 2016/c202/025

18.Бечка декларација и програм деловања

 **Правних аката Србије:**

1.Устав Републике Србије

2.Закона о родној равноправности ( „Сл.гласник РС“ бр. 52/21 )

3.Закон о изменама и допунама Кривичног законика ( „Сл.гласник РС“ бр. 35/19 )

4.Закон о изменама и допунама Закона о забрани дискриминације ( „Сл.гласник РС“ бр. 22/09 )

5.Закон о забрани дискриминације ( „Сл. гласник РС“ бр.22/09,52/21 )

6. Закон о равноправности полова ( „Сл.гласник РС“ бр. 104/09 )

7.Закон о спречавању насиља у породици ( „СЛ.гласник РС“ бр.94/16 )

На основу Закона о родној равноправности ( „СЛ.гласник РС“ бр.52/21 ), у складу са законском обавезом која проистиче из члана 43. овог закона Народно позориште – Narodno kazalište – Népszínház Суботица ( у даљем тексту: Позориште ) је израдила План управљања ризицима од повреде принципа родне равноправности ( у даљем тексту: План управљања ризицима )

1.ОПШТИ ДЕО

* 1. **Назив, подаци о седишту и одговорном лицу и лицу за координацију током израде плана**

|  |  |
| --- | --- |
| НАЗИВ УСТАНОВЕ: | НАРОДНО ПОЗОРИШТЕ-NARODNO KAZALIŠTE-NÉPSZÍNHÁZ |
| Седиште: | Иве Војновића 2, 24000 Суботица |
| Привремена адреса: | Сенћански пут 71, 24000 Суботица |
| Матични број: | 08009295 |
| ПИБ: | 100959817 |
| Буџетски број: | 9057 |
| И-мејл адреса: | npnkn@npnkn.org |
| сајт | [www.suteatar.org](http://www.suteatar.org) |

**1.2. Родно осетљива статистика**

Да би се добро разумеле потребе за остваривањем родне равноправности неопходна је

постојање родно осетљиве статистике, родно разврстаних података и родних индикатора. То су кључни алати за формулисање, примену, надзирање, евалуацију и ревизију циљева на свим нивоима друштвеног деловања.

Родно осетљива статистика обезбеђује податке за креирање и ревизију политике и програма организација како не би производиле различите ефекте на жене и мушкарце.

Поред тога, она обезбеђује веродостојне податке о стварним ефектима политика и програма на животе жена и мушкараца.

Редовно и свеобухватно праћење и приказивање родно осетљивих података омогућавају сагледавање стања у друштву (организацији) у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

У Републици Србији је у претходном периоду значајно унапређено прикупљање података и разврставање по полу, али и даље постоји много простора за унапређење.

Између осталог, Србија је била прва држава ван Европске уније која је 2016. године увела Индекс родне равноправности.

**2. Области и радних процеса који су ризични за повреду принципа родне равноправности**

Области и процеси представљају израз самопроцене у НАРОДНОМ ПОЗОРИШТУ-NARODNOM KAZALIŠTU-NÉPSZÍNHÁZ Суботица ( у даљем тексту: Позориште ) у вршењу основних принципа родне равноправности.

 Органи управљања:

  **НАДЗОРНИ ОДБОР** - има 3 члана

 **УПРАВНИ ОДБОР** -има 9 чланова

 **ДИРЕКТОР УСТАНОВЕ**

СЕКТОРИ у позоришту

1.**УМЕТНИЧКИ СЕКТОР**

Одељење на српском језику

Одељење на мађарском језику

2.**ТЕХНИЧКИ СЕКТОР**

Одељење сценске технике

1. Столарска радионица
2. Браварска радионица
3. Кројачка радионица
4. Сликарска радионица

Одељење сценске опреме

1. Служба гардеробе
2. Служба реквизите
3. Фризерско-шминкерска служба
4. Служба расвете
5. Служба тона
6. Транспортна служба
7. Служба за одржавање чистоће

3.**ОПШТИ СЕКТОР**

Служба секретаријата

Служба рачуноводства

Служба маркетинга

Служба за обезбеђење

 Родно осетљива статистика у позоришту

За остваривање родне равноправности неопходно је постојање родно осетљиве статистике, родно разврставање података и родних индикатора.

То су кључни алати за формулисање, примену, надзирање, евалуацију и ревизију циљева на свим нивоима деловања.

Родно осетљива статистика обезбеђује податке за креирање и ревизију политике и програма позоришта како не би производиле различите ефекте на жене и мушкарце. Обезбеђује веродостојне податке о стварним ефектима политика и програма на животе жена и мушкараца.

Родно и свеобухватно праћење и приказивање родно осетљивих података омогућавају сагледавање стања у позоришту у погледу родно засноване дискриминације, као и креирање, планирање и спровођење политика и програма који су усмерени на отклањање неједнакости и унапређење положаја дискриминисаних група или дискриминисаних појединаца и појединки.

**ТАБЕЛА 1.**

|  |  |  |  |
| --- | --- | --- | --- |
| ЗАПОСЛЕНИ | ЖЕНСКИ(%) | МУШКИ(%) |  УКУПНО |
|  |  51 (52,6%) |  45 (46,4%) |  97 |

**ТАБЕЛА 2**.

|  |  |  |  |
| --- | --- | --- | --- |
| ЗАПОСЛЕНИ | ЖЕНСКИ | МУШКИ | УКУПНО |
| ВИСОКА СТРУЧНА СПРЕМА | 27(27,8%) | 20 (20,6%) | 47 |
| ВИША СТРУЧНА СПРЕМА | 5 (5,16%) | 5 (5,16%) | 10 |
| СРЕДЊА СТРУЧНА СПРЕМА | 14 (14,4%) | 18 (18,6%) | 32 |
| ОСНОВНА СТРУЧНА СПРЕМА | 4 (4%) | 1 (1%) |  5 |
| НЕКВАЛИФИКОВАНИ | - | 3 (3%) |  3 |

**ТАБЕЛА 3.**

|  |  |  |  |
| --- | --- | --- | --- |
| ЗАПОСЛЕНИ | ЖЕНСКИ | МУШКИ | УКУПНО |
| ОД 21-30 ГОДИНА | 4 (4%) | 5 (5,2%) | 9  |
| ОД 31-40 ГОДИНА | 12 (12,4%) | 10 (10,3%) | 22 |
| ОД 41-50 ГОДИНА | 16 (16,4%) | 15 (15,5%) | 31 |
| ОД 51-60 ГОДИНА | 17 (17,5%) | 10 (10,3%) | 27 |
| ОД 61- 70 ГОДИНА | 2 (2,1%) | 5 (5,2%) | 7 |
| МЛАЂИ ОД 21 |  | 1 (1%) | 1 |

**ТАБЕЛА 4.**

|  |  |  |  |
| --- | --- | --- | --- |
|  УПРАВНИ ОДБОР | ЖЕНСКИ | МУШКИ | УКУПНО |
| ОД 21-30 ГОДИНА |  |  |  |
| ОД 31-40 ГОДИНА | 1 (11,1%) | 1 (11,1%) | 2 |
| ОД 41-50 ГОДИНА | 2 (22,2%) | 2(22,2%) | 4 |
| ОД 51-60 ГОДИНА | 1 (11,1%) | 1 (11,1%) | 2 |
| ОД 61-70 ГОДИНА |  | 1 (11,1%) | 1 |
| УКУПНО | 4 (44,4%) | 5 (55,6%) | 9 |

**ТАБЕЛА 5.**

|  |  |  |  |
| --- | --- | --- | --- |
| НАДЗОРНИ ОДБОР | ЖЕНСКИ | МУШКИ | УКУПНО |
| ОД 21-30 ГОДИНА |  |  |  |
| ОД 31-40 ГОДИНА | 1 (33,3%) |  |  1 |
| ОД 41-50 ГОДИНА | 1 (33,3%) | 1 (33,3%)  |  2 |
| ОД 51-60 ГОДИНА |  |  |  |
| УКУПНО | 2 (66,7%) | 1 (66,7%) |  3 |

**ТАБЕЛА 6.**

|  |  |  |  |
| --- | --- | --- | --- |
| СПОЉНИ САРАДНИЦИ | ЖЕНСКИ | МУШКИ | УКУПНО |
| ПРОДУКЦИЈА | 7 (38,9%) | 11 (61,1%) | 18 |

Мере које су предвиђене овим Планом управљања ризицима су са циљем унапређења до потпуне примене принципа родне равноправности.

3.МЕРЕ ЗА ОСТВАРИВАЊЕ И УНАПРЕЂЕЊЕ РОДНЕ РАВНОПРАВНОСТИ

Закон разврстава мере за остваривање и унапређење родне равноправности на опште мере и посебне мере.

Опште мере се доносе након друштвеног дијалога и широког друштвеног консензуса, док се посебне мере доносе појединачно на нивоу организације.

3.1. Опште мере

Опште мере за остваривање и унапређивање родне равноправности јесу законом прописане мере којима се у одређеној области забрањује дискриминација на основу пола, односно рода, или налаже одговарајуће поступање ради остваривања родне равноправности.

Опште мере обухватају и мере утврђене другим актима (декларације, резолуције, стратегије и сл.), чији је циљ остваривање родне равноправности.

3.2. Посебне мере

Посебне мере за остваривање и унапређивање родне равноправности су активности, мере, критеријуми и праксе у складу са начелом једнаких могућности којима се обезбеђује равноправно учешће и заступљеност жена и мушкараца, посебно припадника осетљивих друштвених група, у свим сферама друштвеног живота и једнаке могућности за остваривање права и слобода.

Посебне мере, у складу са општим мерама одређују и спроводе орган јавне власти, послодавци и удружења.

Приликом одређивања посебних мера морају се уважавати различити интереси, потребе и приоритети жена и мушкараца, а посебним мерама мора се обезбедити:

- право жена, девојчица и мушкараца на информисаност и једнаку доступност политикама, програмима и услугама;

- примена уродњавања и родно одговорног буџетирања у поступку планирања, управљања и спровођења планова, пројеката и политика;

- промовисање једнаких могућности у управљању људским ресурсима и на тржишту рада;

- уравнотежена заступљеност полова у управним и надзорним телима и на положајима;

- уравнотежена заступљеност полова у свакој фази формулисања и спровођења политика родне равноправности;

- употреба родно сензитивног језика како би се утицало на уклањање родних стереотипа при остваривању права и обавеза жена и мушкараца;

-прикупљање релевантних података разврстаних по полу и њихово достављање надлежним институцијама.

Посебне мере примењују се док се не постигне циљ због којег су прописане.

3.2.1. Мере које се одређују и случајевима осетно неуравнотежене заступљености полова

-проценити да ли орган има осетно неуравнотежену заступљеност полова у органима одлучивања, као и организационој структури, и колико она износи у процентима

3.2.2. Подстицајне мере

Подстицајне мере представљају мере којима се дају посебне погодности или уводе

посебни подстицаји у циљу унапређења положаја и обезбеђивања једнаких могућности

за жене и мушкарце у свим областима деловања.

Позориште услед потреба за остваривање и унапређење родне равноправности доноси следећу подстицајну меру:

- Заступљеност полова запослених је равномерна у позоришту

Иако су органима управљања жене заступљене у одговарајућем проценту у односу на

укупан број, потребно је оснажити жене за активну партиципацију у поступцима

доношења одлука.

Такође, орган власти као подстицајну меру предлаже и омогућавање додатног

усавршавања за жене доносиоце одлука у органима управљања да би се тиме

квалитетније спровели мисија и визија позоришта.

Време за увођење мере:

Период од 2022 – 2026. године.

Начин спровођења и контроле спровођења мере:

- Предлагати већи број жена у изборним поступцима

- Одредити лица која ће пратити конктинуирану едукацију жена на теме доношења

одлука

- Омогућити што већем броју жена да приступе органима који доносе одлуке

- Активирање већег броја жена кроз предлагање већег броја жена у поступцима избора

је континуиран процес којим се постиже потпуна равноправност у партиципацији и

одлучивању

3.2.3. Програмске мере

Овим мерама се операцио нализују програми за остваривање и унапређење родне

равноправности.

Позориште услед потреба за остваривање и унапређење родне равноправности доноси следеће програмске мере:

-Имплементација родно осетљивог језика у интерним документима;

- Похађање обука, семинара и конференција за лица која се налазе у органима

управљања у вези са родном равноправношћу;

- Успостављање сарадње са државним органима и организацијама цивилног друштва

ради даље континуиране едукације свих запослених;

МЕРА 1. ИМПЛЕМЕНТАЦИЈА РОДНО ОСЕТЉИВОГ ЈЕЗИКА У ИНТЕРНИМ

ДОКУМЕНТИМА

Недоследна употреба женског рода када означавамо жене које обављају одређена

занимања или јавне функције није питање граматичке правилности, јер је употреба

женског рода граматички не само исправна већ и неопходна. Стога је доследна

употреба језика равноправности питање свести о важности друштвене једнакости

мушкараца и жена.

Разлог за увођење мере:

У интерним документима у позоришту није присутан родно сензитиван језик. Сва документација се води у граматички мушком роду и подразумева природно мушки и женски род лица на који се односе.

Време за увођење мере:

Након усвајања Плана управљања ризицима почеће се примењивање ове мере у интерним документима.

Начин спровођења и контроле спровођења мере:

Лице задужено за спровођење мера из родне равноправности ће вршити контролу свих

интерних докумената у складу са Приручником за употребу родно осетљивог језика

који је објављен на интернет страни Координационог тела за родну равнопраност Владе

Републике Србије.

Престанак спровођења мере:

Мера имплементације родно осетљивог језика је трајна тј. нема временско ограничење

и спроводиће се од дана усвајања Плана управљања ризицима.

МЕРА 2: ПОХАЂАЊЕ ОБУКА, СЕМИНАРА И КОНФЕРЕНЦИЈА ЗА ЛИЦА

КОЈА СЕ НАЛАЗЕ У ОРГАНИМА УПРАВЉАЊА У ВЕЗИ СА РОДНОМ

РАВНОПРАВНОШЋУ

Разлог за увођење мере:

Стицање нових знања и вештина у пуној примени принципа родне равноправности у

организацији.

Време за увођење мере:

Континуирано.

Начин спровођења и контроле спровођења мере:

Примена нових знања и вештина стечених на обукама, семинарима и конференцијама у

раду приликом:

- утврђивања програмских циљева и начела и програма рада;

- одабира чланова Надзорног и Управног одбора;

- израде програмских и статутарних докумената, правилника и других аката;

Престанак спровођења мере:

Мера похађања обука, семинара и конференција за лица која се налазе у органима

управљања је трајна тј. нема временско ограничење и спроводиће се од дана усвајања

Плана управљања ризицима .

МЕРА 3. УСПОСТАВЉАЊЕ САРАДЊЕ СА ДРЖАВНИМ ОРГАНИМА И

ОРГАНИЗАЦИЈАМА ЦИВИЛНОГ ДРУШТВА

Разлог за увођење мере:

Успостављањем континуиране сарадње са државним органима и организацијама

цивилног друштва у виду размене информација и знања са циљем унапређења родне

равноправности омогућава се једноставнија имплементација обавеза проистеклих из

законских и подзаконских аката.

Време за увођење мере:

Први и други квартал 2023. године.

Начин спровођења и контроле спровођења мере:

Спровођење ове мере се врши потписивањем Меморандума о сарадњи, разменом

информација из области родне равноправности, одржавањем округлих столова и

презентација, учествовањем на панелним дискусијама о искуствима у спровођењу

родне равноправности.

Престанак спровођења мере:

Мера успостављања сарадње са државним органима и организацијама цивилног

друштва је континуирана.

4. ПОДАЦИ О ЛИЦИМА ОДГОВОРНИМ ЗА СПРОВОЂЕЊЕ

МЕРА ИЗ ПЛАНА УПРАВЉАЊА РИЗИЦИМА

Одговорна лица у спровођењу мера из Плана управљања ризицима

1.Јелена Томић самостални финансијско рачуноводствени сарадник, jelena.tomic@npnkn.org, телефон 0653502402.

ЗАКЉУЧАК

У будућем деловању потребно је обезбедити и подстаћи организовање и укључивање

запослених жена и обезбедити њихово активно и равноправно учешће у колективним

преговарањима са послодавцем.

У ту сврху овим актом доносе се следеће подстицајне и програмске мере:

А) Подстицајна мера

- Активирање већег броја жена у органе одлучивања и ангажовање и предлагање за

ангажовање већег броја жена у поступцима избора и доношења одлука.

Б) Програмске мере

- Имплементација родно осетљивог језика у интерним документима;

- Похађање обука, семинара и конференција за лица која се налазе у органима

управљања у вези са родном равноправношћу;

- Успостављање сарадње са државним органима и организацијама цивилног друштва ради даље континуиране едукације свих запослених;

Све мере су донете са циљем континуираног унапређења родне равноправности у позоришту.

Спровођење мера се врши континуирано кроз процесе доношења одлука, квалитативним извештавањем органа руковођења о свим битним елементима везаним за родну равноправност, као и подизањем свести код чланова о значају примене принципа родне равноправности.

Како су предложене мере дугорочне или трајне не постоји рок за њихов завршетак већ ће се оне примењивати у континуитету.

Коначни циљ који се жели постићи усвајањем Плана управљања ризицима и спровођењем мера које су у њему наведене је да се могућност да дође до повреде принципа родне равноправности сведе на минимум.

ПРИЛОЗИ

I – Одлука о именовању лица за спровођење мера из области родне

равноправности

II – Одлука о усвајању Плана управљања ризицима од повреде принципа родне

равноправности

III - Списак државних органа и организација цивилног друштва које се баве

унапређењем принципа родне равноправности

|  |  |  |  |
| --- | --- | --- | --- |
| **Редни****број** | **Назив државног****органа/организације** | **телефон**  | еmail |
|  **1.** | Координационо тело за роднуравноправностВладе Републике Србије | 011/361-9833 | rodna.ravnopravnost@gov.rskabinet@mre.gov.rs |
|  **2.** | Сектор за антидискриминационуполитику и родну равноправностМинистарства за људска имањинска права и друштвенидијалог | 011/214-2021011/311-0574 | antidiskriminacija.rodna@minljmpdd.gov.rs |  |  |
|  **3.** | Заштитник грађана | 011/206-8100 | zastitnik@zastitnik.rskabinet@zastitnik.rs |
|  **4.** | Пoвeрeник зa зaштитурaвнoпрaвнoсти | 011/243-8020011/243-6464 | poverenik@ravnopravnost.gov.rs |